|  |  |
| --- | --- |
| Резюме на цялостната предварителна оценка на въздействието | |
| **Наименование на акта:** ***Закон за държавните предприятия „Транспортно строителство и възстановяване” и „Съобщително строителство и възстановяване”*** | **Период на извършване на оценката:**  **02.01.2019 г. – 21.01.2019 г.** |
| **Водеща институция:*****Министерство на транспорта, информационните технологии и съобщенията*** | *От какво ниво възниква необходимостта от предприемане на действието*?  Национално и европейско |
| **Други организации, участвали в извършването на оценката:**  **Не са участвали други организации** *Посочете организациите, които са участвали и/или са съдействали за извършването на оценката.* | **Информация за контакт:**  Димитър Димитров, държавен експерт в дирекция „Концесии и контрол върху дейността на търговските дружества и държавните предприятия“,  e-mail: ddimitrov@mtitc.government.bg  Александра Вецкова, главен експерт в дирекция „Концесии и контрол върху дейността на търговските дружества и държавните предприятия“,  e-mail: aignatova@mtitc.government.bg |
| **1. РЕЗЮМЕ И ВАРИАНТИ НА ДЕЙСТВИЕ** | |
| **Какъв е проблемът, който трябва да се реши? Защо е необходимо действие от страна на правителството/държавата?**   1. Липса на действаща нормативна уредба:   В Закона за отмяна на Закона за преобразуване на Строителните войски, Войските на Министерство на транспорта и Войските на Комитета по пощи и далекосъобщения в държавни предприятия не се съдържа разпоредба, която да урежда отношенията, свързани с публичните задачи, възложени на държавните предприятия и предоставеното им за тяхното изпълнение недвижимо и движимо имущество – публична държавна собственост.  С обнародвания в „Държавен вестник”, бр. 103 от 2012 г. Закон за отмяна на Закона за преобразуване на Строителните войски, Войските на Министерство на транспорта и Войските на Комитета по пощи и далекосъобщения в държавни предприятия, Министерският съвет е задължен в шестмесечен срок да преобразува Държавно предприятие „Транспортно строителство и възстановяване” (ДП „ТСВ”) и Държавно предприятие „Съобщително строителство и възстановяване” (ДП „ССВ”) в търговски дружества, чрез разпределяне на имуществото им в дялове и акции съгласно разпоредбите на Търговския закон. Към настоящия момент преобразуването не е извършено, като същевременно държавните предприятия продължават да осъществяват дейността си, както и изпълняваните от тях публични задачи.   1. Финансова тежест за държавните предприятията за изпълнение на публичните задачи:   Министерството на финансите е изразило становище, че на основание Закона за отмяна на Закона за преобразуване на Строителните войски, Войските на Министерство на транспорта и Войските на Комитета по пощи и далекосъобщения в държавни предприятия с изтичане на посочения в закона шестмесечен срок за тяхното преобразуване през м. юни 2013 г. е отпаднало основанието за предоставяне на субсидия за двете държавни предприятия Същевременно, не е налице изрично прекратяване на изпълнението на възложените публични задачи от предприятията и те продължават да ги изпълняват. В Закона за изпълнение на държавния бюджет за 2013 г. и Постановление № 1 на Министерския съвет от 2013 г. за изпълнение на Закона за държавния бюджет за 2013 г. са предвидени субсидии за двете държавни предприятия за изпълнение на възложените им публични задачи за цялата 2013 г. общо в размер на 4 090 хил. лева. За първото полугодие на 2013 г. на двете дружества са предоставени чрез бюджета на Министерството на транспорта, информационните технологии и съобщенията (МТИТС) средства в размер общо на 2 050 хил. лв. Всяка бюджетна година Междуведомственият съвет по отбранителна индустрия и сигурност на доставките към Министерски съвет одобрява бюджетните средства, необходими за изпълнението на публичните задачи на двете държавни предприятия, включително за изпълнение на Постановление №258 на министерския съвет от 2005 г. за дейностите и задачите по отбранително-мобилизационна подготовка на държавните органи и юридическите лица с военновременни задачи. Всяка бюджетна година при разработването на съответната тригодишна бюджетна прогноза (2014-2016, 2015-2017 и 2016-2018 г.) МТИТС включва в предложението си и средствата за двете държавни предприятия, но при приемането на разходните тавани предложението не е приемано от Министерство на финансите. От момента на преустановяване на предоставянето на държавната субсидия до 31.12.2018 г., извършените разходи за изпълнението на публичните задачи от ДП „ТСВ“ са в размер на 6 965 хил. лева. Направените за същия период разходи за изпълнение на публичните задачи от ДП „ССВ“ са в размер на 2 387 хил. лева.   1. Необходимост от изпълнение на публичните задачи и съответно финансиране:   Същността на възложените публични задачи е такава, че необходимостта от изпълнението им няма да отпадне и поради все по-честите бедствия и необходимостта от навременна превенция и поддържане в готовност на работеща обезпечена спасителна система за защита при бедствия. Подобно становище за целесъобразността от съществуването на двете държавни предприятия е отразено и в доклада на назначената през 2012 г. междуведомствена работна група, съставена от експерти от всички заинтересовани министерства и ведомства, включително и от Министерството на финансите, които са констатирали, че двете предприятия разполагат с нужните човешки и материални ресурси и организация на работа. Тези задачи не би следвало да се прехвърлят на други държавни предприятия или юридически лица поради невъзможност за качествено изпълнение.  Предприятията полагат грижи и отделят средства за управлението, стопанисването и запазването на повереното им държавно имущество и свързаните с него дейности. Стойността на съхраняваната техника и имущество от ДП „ТСВ“ е в размер на приблизително 43 млн. лв. Държавно предприятие „Съобщително строителство и възстановяване“ съхранява и опазва 170 бр. специализирана военновременна техника и 250 вида (над 10 000 бр.) свързочно, инженерно, химическо и вещево имущество.  От началото на 2013 г. ДП „ТСВ” и ДП „ССВ” са предприели мерки и действия за намаляване на разходите, свързани с изпълнението на публичните задачи.   1. Нормативно определени задължения за действие при бедствия и аварии:   Основният предмет на дейност на Държавното предприятие „Транспортно строителство и възстановяване” е: строителство, поддържане и възстановяване на транспортни обекти и проектантска, строителна, ремонтна и предприемаческа дейност в областта на транспортните комуникации.  Основният предмет на дейност на Държавното предприятие „Съобщително строителство и възстановяване” е проектиране, разполагане, ремонт и поддържане на електронни съобщителни мрежи и проектиране, строителство, ремонт и възстановяване на физическа инфраструктура за разполагането им.  Със Закона за отбраната и въоръжените сили на Република България на министъра на транспорта, информационните технологии и съобщенията е вменено като задължение организирането, изграждането и поддръжката на транспортните и съобщителни обекти за нуждите на отбраната, осигуряването и поддържането на военновременните мощности в транспортната и съобщителната мрежа (чл. 38 и чл. 40). Министърът на транспорта, информационните технологии и съобщенията не разполага с отделна администрация, която практически да изпълнява посочените задачи, като извършва последните чрез двете държавни предприятия.  Изпълнението на тези задължения се осъществява от ДП „ТСВ“ и ДП „ССВ“, за което предприятията разработват необходимите планове. Плановете се поддържат в актуално състояние и периодично се осъвременяват. Системата за оповестяване и управление при привеждане в по-високи състояния и степени на готовност функционира непрекъснато и се поддържа на съответното ниво. С дежурните по предприятия, както и с ръководния състав на предприятията се провеждат необходимите занятия и тренировки. На основание Постановление № 258 на Министерския съвет от 2005 г., предприятията изпълняват дейностите и задачите по отбранително-мобилизационна подготовка, като част от подготовката на страната за отбрана.  За осигуряване на изпълнението на задачите свързани с отбраната на страната, не само в рамките на ДП „ТСВ“, а в много по-широк мащаб, Министерският съвет със свое Решение № 631 от 2002 г. (т. 4 и т. 5), изменено и допълнено с Решение № 12 от 2007 г., Решение № 264 от 2016 г., Решение № 533 от 2017 г. и Решение № 559 от 2018 г. предоставя за съхранение на ДП „ТСВ“ имоти – публична държавна собственост и техника и имущества - мощности за военновременна дейност на националното стопанство. Предприятието има задължението да опазва, съхранява и обслужва посочените мощности, като от 01.07.2013 г. до момента - това на практика е изцяло за негова сметка, без да бъде реимбурсирано от страна на компетентните държавни органи.  Със Закона за защита при бедствия са определени дейностите, свързани с осигуряването на защитата на живота и здравето на населението в случай на опасност или възникване на бедствия и опазването на околната среда и имуществото при бедствия. Част от тях се изпълняват от държавните предприятия, като в някои от случаите те са единствените, които разполагат с подобни възможности. Предприятията са включени в Единната спасителна система и ресурсите, с които разполагат за изпълнение на публичните задачи се предоставят в помощ при поискване, съгласно плановете за защита при бедствия. На поделенията на ДП „ТСВ“ са възложени конкретни задължения и отговорности за предоставянето на специализирани автомобили за извършване на спасителни и неотложни аварийно-възстановителни работи по места. Източниците на финансиране на задачите, произтичащи от Националния план за защита при бедствия са държавният бюджет, общинските бюджети, структурните фондове на Европейския съюз и други. | |
| **Какви са целите на предлаганото решение?**  В резултат на отчитането на изложените съображения е изготвен проектът на Закон за държавните предприятия „Транспортно строителство и възстановяване” и „Съобщително строителство и възстановяване”. Със закона се уреждат дейността и управлението на държавните предприятия, които са юридически лица по чл. 62, ал. 3 от Търговския закон със седалище София. Правата на собственост на държавата в двете предприятията по чл. 1 се упражняват от министъра на транспорта, информационните технолотгии и съобщкенията.  В проекта са определени и основните публични задачи на предприятията.  Предлага се промяна в модела на финансиране на публичните задачи. Тъй като изпълнението на основните публични задачи по чл. 3, ал. 2 и чл. 4, ал. 2 (възстановяване на транспорта и съобщителна инфраструктура в резултат от бедствия и аварии) е осъществяване на обществени услуги, правата и задълженията на страните – Държавно предприятие „Транспортно строителство и възстановяване“ и Държавно предприятие „Съобщително строителство и възстановяване“, включително необходимите компенсации се определят в договори от министъра на транспорта, информационните технологии и съобщенията. Средствата за компенсиране на несправедливата финансова тежест от извършване на обществените услуги се предоставят на Държавно предприятие „Транспортно строителство и възстановяване“ и Държавно предприятие „Съобщително строителство и възстановяване“, съгласно чл. 2, параграф 1, буква "а" от Решение на Комисията от 20 декември 2011 г. относно прилагането на [чл. 106, параграф 2 от Договора за функционирането на Европейския съюз](apis://Base=APEV&CELEX=12012E&ToPar=Art106&Type=201/) за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (ОВ, L 7/3 от 11 януари 2012 г.). Средствата се предоставят и отчитат чрез бюджета на Министерството на транспорта, информационните технологии и съобщенията. След сключване на договорите средствата за компенсиране на несправедливата финансова тежест от извършване на обществените услуги се предоставят на Държавно предприятие „Транспортно строителство и възстановяване“ и Държавно предприятие „Съобщително строителство и възстановяване“, авансово за текущата година чрез бюджета на Министерството на транспорта, информационните технологии и съобщенията. Министърът на транспорта, информационните технологии и съобщенията предвижда необходимите авансови средства в тригодишните бюджетни прогнози и проектите на бюджет на Министерството на транспорта, информационните технологии и съобщенията. Размерът на несправедливата финансова тежест се определя въз основа на нетните разходи, изчислени по методика, приета от Министерския съвет. Размерът на компенсацията не може да надхвърля размера на несправедливата финансова тежест от извършване на обществените услуги.  По този начин се създава регламентация, която е в съответствие с правилата за държавните помощи, съгласно Решение на Комисията от 20 декември 2011 г. относно прилагането на [чл. 106, параграф 2 от Договора за функционирането на Европейския съюз](apis://Base=APEV&CELEX=12012E&ToPar=Art106&Type=201/) за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес, предвид това, че очакваният размер на компенсациите е под праговете, установени в посоченото решение. | |
| **Какви варианти за решаване на проблема са били изследвани, включително алтернативи на въвеждането на нова правна уредба?**  **1. Вариант 0 - Без действие:**  Продължават да съществуват описаните по-горе проблеми, свързани с финансирането на изпълнението на публичните задачи, чието нерешаване е вероятно да доведе до настъпване на неплатежоспособност на държавните предприятия, съответно да липса на организации за изпълняване на посочените дейности от обществен интерес.  **2. Вариант 1 -** Изпълнение на изискването за преобразуване на предприятията в търговски дружества;  Преобразуването на двете държавни предприятия в търговски дружества няма да промени в по-добра насока тяхното развитие, включително от гледна точка на финансова дисциплина дисциплина и не решава въпроса с изпълнението на публичните задачи. Мeрки за подобряване на дейността на двете предприятия следва да се търсят в по-добро управление, съкращаване на разходите и активно поведение на пазара, а не в промяна на правноорганизационната форма. Също така действията по преобразуването на държавните предприятия в търговски дружества няма да въведат предложения в законопроект метод за компенсиране на разходите при изпълнение на възложените публични задачи.  **3. Вариант 2 -** Приемане на нов Закон за държавните предприятия „Транспортно строителство и възстановяване” и „Съобщително строителство и възстановяване”.  Стабилизира се статутът на държавните предприятия и се създава метод за компенсиране на разходите при изпълнение на възложените публични задачи, отчетност и контрол на разходваните средства.  Законопроектът е структуриран в пет глави – общи положения, дейност на предприятията, имущество, управление на предприятията, изпълнение на публичните задачи и преходни и заключителни разпоредби.  Предмет на новия закон е определяне статута на ДП „ТСВ“ и ДП „ССВ“ и основния им предмет на дейност, структурата и начина им на управление. С разпоредбите на закона се указва вида на имуществото, което управляват. Начинът на възлагане изпълнението на публичните задачи (чрез договор за извършване на обществена услуга между предприятията и министъра на транспорта, информационните технологии и съобщенията), и съответно възможността за компенсиране на несправедливата финансова тежест. Със закона се предлага се промяна в модела на финансиране на публичните задачи.  **Препоръчваме вариант № 2, тъй като с него се постигат описаните по-горе цели и желани ефекти**  Законът за преобразуване на Строителните войски, Войските на Министерство на транспорта и Войските на Комитета по пощи и далекосъобщения в държавни предприятия, е отменен (ДВ, бр. 103 от 2012 г.). Съгласно § 2 от Заключителните разпоредби на отменителния закон, Министерският съвет в 6-месечен срок следва да преобразува Държавно предприятие „Транспортно строителство и възстановяване“ и Държавно предприятие „Съобщително строителство и възстановяване“ в търговски дружества, чрез разпределяне на имуществото им в дялове и акции съгласно разпоредбите на Търговския закон. Към настоящия момент предприятията не са преобразувани в търговски дружества, продължават да осъществяват дейността си, както и да изпълняват възложените им публични задачи.  Проведени са множество обсъждания, включително със синдикалните организации за необходимостта от преобразуването на държавните предприятия в еднолични търговски дружества с държавно участие в капитала. Проведените разговори показват, че същността на възложените задачи е такава, че необходимостта от изпълнението им не следва да отпадне поради зачестилите бедствия и необходимостта от навременна превенция и поддържане в готовност на работеща обезпечена спасителна система за защита при бедствия, като изпълнението на тези задачи винаги ще бъде необходимо.  Министерството на транспорта, информационните технологии и съобщенията също счита, че Държавното предприятие „Транспортно строителство и възстановяване“ и Държавното предприятие „Съобщително строителство и възстановяване“ следва да бъдат запазени като държавни предприятия и в тази връзка изготви проект на Закон за отмяна на Закона за отмяна на Закона за преобразуване на Строителните войски, Войските на Министерство на транспорта и Войските на Комитета по пощи и далекосъобщения в държавни предприятия. В процеса на съгласувателната процедура, съгласно чл. 32 от Устройствения правилник на Министерския съвет и неговата администрация, от страна на Министерството на финансите е получено отрицателно становище, че не може да подкрепи представения проект.  От приемането на Закона за отмяна на Закона за преобразуване на Строителните войски, Войските на Министерство на транспорта и Войските на Комитета по пощи и далекосъобщения в държавни предприятия до настоящия момент двете държавни предприятия продължават да функционират като такива, изпълняват предвидените в закона задачи, включително публичните. Законът за отмяна на Закона за преобразуване на Строителните войски, Войските на Министерство на транспорта и Войските на Комитета по пощи и далекосъобщения в държавни предприятия не е влязъл в сила, тъй като не е изпълнено условието на § 2 от заключителните му разпоредби. В тази връзка правните последици от приемането на отменителния закон не са породени – търговците не са преустановили дейността си като държавни предприятия, както не са преустановили и дейността си по изпълнението на вменените им със закон публични задачи.  При така описаното фактическо положение се поражда неяснота относно реда и условията, включително финансирането на изпълнението на публичните задачи. Двете държавни предприятия продължават да извършват необходимите дейности, като предвид това че към момента не получават субсидия от държавния бюджет, понасят несправедливата финансова тежест от тях.  В тази връзка единствено при реализирането на Вариант 2 „Приемане на проект на Закон за държавните предприятия „Транспортно строителство и възстановяване“ и „Съобщително строителство и възстановяване“ могат да бъдат адресирани всички идентифицирани в оценката проблеми. От една страна ще бъдат установени изрични правила, което ще допринесе за по-доброто и ефективно взаимодействие между участниците в процеса във връзка с качественото изпълнение на публичните задачи и осигуряването на адекватна защита на населението при бедствия. От друга – ще бъде стабилизиран статута на двете държавни предприятия и ще бъде осигурено необходимото финансиране на дейностите от обществен интерес в съответствие с правилата за предоставяне на държавни помощи, действащи на европейско и национално ниво.  В обобщение, анализът на възможните варианти за действие показва, че вариантът, при който се приеме предлаганият законопроект, е единственият, който в еднаква степен ще допринесе за решаването на всеки от идентифицираните проблеми и в най-висока степен ще постигне всяка от поставените цели. | |

|  |  |  |  |  |  |
| --- | --- | --- | --- | --- | --- |
| **2. РЕЗЮМЕ НА ПРЕПОРЪЧАНИЯ ВАРИАНТ С ДОКАЗАТЕЛСТВА И ДАННИ** | | | | | |
| **Вариант на действие** | **Общи годишни разходи** | | | **Общи годишни ползи** | |
| Направените разчети от двете предприятия показват, че за изпълнението на възложените публични задачи са необходими средства, както следва:  - ДП ”Транспортно строителство и възстановяване” - за 2019 г. – 1500 хил. лв.; за 2020 г. – 1 500 хил. лв.; за 2021 г. – 1 600 хил. лв.  - ДП ”Съобщително строителство и възстановяване” - за 2019 г. – 500 хил. лв.; за 2020 г. – 550 хил. лв.; за 2021 г. – 600 хил. лв.  Общият размер на необходимите средства по години: за 2019 г. – 2 000 хил. лв.; за 2020 г. – 2 050 хил. лв.; за 2021 – 2 200 хил. лв*.*  Основните ползи са: Възможност за бързи действия при бедствия, аварии и катастрофи, участие на държавните предприятия в провеждането на спасителни и неотложни аварийно-възстановителни работи при ликвидиране на последствията от бедствия, съгласно изработените за това планове, постоянна готовност на екипи за реакция и съответното количество автомобилна, инженерна, съобщителна техника и малка механизация. Навременна превенция от страна на държавата и поддържане в готовност на работеща обезпечена спасителна система за защита на населението при бедствия. | | | | |
| **Вариант 0** | Продължават да съществуват описаните по-горе проблеми, свързани с финансирането на изпълнението на публичните задачи, чието нерешаване е вероятно да доведе до настъпване на неплатежоспособност на държавните предприятия, съответно до липса на организации за изпълняване на посочените дейности от обществен интерес. | | | | |
| **Вариант 1** | Преобразуването на двете държавни предприятия в търговски дружества няма да промени в по-добра насока тяхното развитие, включително от гледна точка на финансова дисциплина, и не решава въпроса с изпълнението на публичните задачи. Мeрки за подобряване на дейността на двете предприятия следва да се търсят в по-добро управление, съкращаване на разходите и активно поведение на пазара, а не в промяна на правноорганизационната форма. Също така, действията по преобразуването на държавните предприятия в търговски дружества няма да въведат предложения в законопроекта метод за компенсиране на разходите при изпълнение на възложените публични задачи. | | | | |
| **Вариант 2** | Стабилизира се статута на държавните предприятия и се създава метод за компенсиране на разходите при изпълнение на възложените публични задачи, отчетност и контрол на разходваните средства.  Предложението отчита значимостта на предприятията за държавата във връзка с изпълняваните от тях и към настоящия момент публични задачи, както и поради често настъпващи бедствия и свързаната с тях необходимост от навременна превенция и поддържане в готовност на работеща обезпечена спасителна система за защита при бедствия. Двете предприятия разполагат с нужните човешки и материални ресурси, както и организация на работа. | | | | |
| **Описание и обхват на основните разходи**  Общият размер на необходимите средства по години: за 2019 г. – 2 000 хил. лв.; за 2020 г. – 2 050 хил. лв.; за 2021 – 2 200 хил. лв*.*  Средствата са необходими за поддържане на готовност и изпълнение на дейности и задачи по държавния военновременен план; поддържане на готовност и изпълнение на задачи по националния и областните планове за провеждане на спасителни и неотложни аварийно-възстановителни работи; изпълнение на задачи по териториалната отбрана на страната. Държавните предприятия могат да осъществяват и други дейности, които подпомагат, съпътстват или допълват основния им предмет на дейност. | | | | | |
| **Предложението надхвърля ли минималните изисквания на Европейския съюз?** | | | Не | | |
| **Има ли промяна в административната тежест? Създават ли се нови регулаторни режими и регистри? Засягат ли се съществуващи регулаторни режими и регистри?** | | | Предвижда се издаването на Наредба на Министерския съвет за условията и реда за финансиране със средства от държавния бюджет за изпълнение на възложените публични задачи и Методика за изчисляване на нетните разходи, въз основа на които се определя размера на несправедливата финансова тежест | | |
| **Какво е разпределението на годишните разходи според категорията на предприятията?** | | *Микро-*  *(в лв.)*  *Не е относимо* | | *Малки*  *(в лв.)*  *Не е относимо* | *Средни*  *(в лв.)*  *Не е относимо* |
| **Има ли предприятия, които са освободени от спазване на новите правила, въведени с предложението?** | | Не е относимо | | | |
| **Описание и обхват на основните ползи**  Възможност за бързи действия при бедствия, аварии и катастрофи чрез държавните предприятия. Същите имат задача да участват в провеждането на спасителни и неотложни аварийно-възстановителни работи при ликвидиране на последствията от бедствия, съгласно изработените за това планове. Екипите за реакция и съответното количество автомобилна, инженерна, съобщителна техника и малка механизация са включени в областните планове за провеждане на спасителни и неотложни аварийно-възстановителни работи и нееднократно са оказвали навременна и адекватна помощ при преодоляването на последици от бедствия. | | | | | |
| **Ключови рискове**  Няма рискове | | | | | |
| **3. ПРОВЕДЕНИ КОНСУЛТАЦИИ** | | | | | |
| **Консултации**  По проекта на закона са проведени консултации със заинтересованите лица ДП „ТСВ“ и ДП „ССВ“. Двете държавни предприятия са изразили положително становище относно приемането на нов закон, уреждащ дейността им, изпълнението на възложените им публични задачи и компенсирането на несправедливата финансова тежест при изпълнението им. Получени са становища и предложения от двете държавни предприятия относно текстовете, отнасящи се до основния им предмет на дейност.  Направените от държавните предприятия в хода на консултациите предложения, с технически характер, са отразени в законопроекта.  Подобно становище за целесъобразността от съществуването на двете държавни предприятия е отразено и в доклада на назначената през 2012 г. междуведомствена работна група, съставена от експерти от всички заинтересовани министерства и ведомства, включително и от Министерството на финансите, които са констатирали, че тези задачи не следва да се прехвърлят на други държавни предприятия или юридически лица.  Проведени са множество обсъждания, включително със синдикалните организации за необходимостта от преобразуването на държавните предприятия в еднолични търговски дружества с държавно участие в капитала. Със свои писма от 24.10.2013 г. и от 26.02.2014 г. президентът на КНСБ настоява да бъде отменен Законът за отмяна на Закона за преобразуване на Строителните войски, Войските на Министерство на транспорта и Войските на Комитета по пощи и далекосъобщения в държавни предприятия и предприятията да продължават да изпълняват своите задачи. | | | | | |
| **4. ПРИВЕЖДАНЕ В ДЕЙСТВИЕ И ИЗПЪЛНЕНИЕ** | | | | | |
| **От коя дата предложението ще започне да действа?** | | | | Законът за държавните предприятия „Транспортно строителство и възстановяване” и „Съобщително строителство и възстановяване” ще влезе в сила съгласно изискванията на чл. 5, ал. 5 от Конституцията на Република България – три дни след обнародването му в „Държавен вестник“ | |
| **Коя институция/организация ще отговаря за осъществяване на предложението и за контрола?**  Министерството на транспорта, информационните технологии и съобщенията, Министерството на финансите  *Опишете отговорната институция за осъществяването на предложението. Предложението предвижда ли разходи за дадена институция или организация?* | | | | | |
| **Подпис на директора на дирекцията, отговорна за изработването на проекта на нормативния акт:**  ……………….………… **Албена Лазарова**  Директор на дирекция „Концесии и контрол върху дейността на търговските дружества и държавните предприятия“ | | **Дата: 04.02.2019 г.** | | | |
|  |  |  |  |  |  |